《吊熊飞将军六首 其四》
明代·彭絅

风雨猖狂海若飞，江山惨淡月光微。六更已尽知无策，一羽腾空肯浪依。

大节自能摧去就，么魔谁敢妄排讥。閒来几向山灵问，野草荒村对落晖。

作者简介：彭絅，东莞人。谊孙。明武宗正德九年（一五一四）进士。除浦城令，擢刑部主事，乞终养。年四十三卒。传见民国《东莞县志》卷五六。